[pic] | EUROOPAN YHTEISÖJEN KOMISSIO | Bryssel 16.11.2005 KOM(2005) 572 lopullinen 2005/0225 (CNS) Ehdotus NEUVOSTON ASETUS kuivatun rehun yhteisestä markkinajärjestelystä annetun asetuksen (EY) N:o 1786/2003 oikaisemisesta (komission esittämä) PERUSTELUT Asetukseen (EY) N:o 1786/2003 on jäänyt eräitä virheitä, jotka on korjattava viipymättä. Kuivatun rehun taattua enimmäismäärää on muutettava. Tuen alentamista koskeva laskentamenetelmä kyseisen määrän ylittyessä on muotoiltava uudelleen yhdenmukaisesti. 2005/0225 (CNS) Ehdotus NEUVOSTON ASETUS kuivatun rehun yhteisestä markkinajärjestelystä annetun asetuksen (EY) N:o 1786/2003 oikaisemisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ja erityisesti sen 36 artiklan ja 37 artiklan 2 kohdan kolmannen alakohdan, ottaa huomioon komission ehdotuksen, ottaa huomioon Euroopan parlamentin lausunnon[1], sekä katsoo seuraavaa: (1) Neuvoston asetukseen (EY) N:o 1786/2003[2] on jäänyt eräitä virheitä. (2) Asetuksen 1 artiklassa olevat CN-koodit 1214 90 91 ja 1214 90 99 olisi korvattava CN-koodilla 1214 90 90 yhdistetyn nimikkeistön muuttamisen vuoksi. (3) Asetuksen 5 artiklan 1 kohdassa oleva 4 855 900 tonnin määrä olisi korvattava 4 960 723 tonnin määrällä, joka vastaa mainitun artiklan 2 kohdassa, sellaisena kuin mainittu kohta on muutettuna asetuksella (EY) N:o 583/2004, lueteltujen kansallisten määrien summaa. (4) Asetuksen 6 artiklan ensimmäisen alakohdan sanamuoto olisi oikaistava, jotta se vastaisi mainitun artiklan toisessa alakohdassa tarkoitettua periaatetta, jonka mukaan talousarviota ei ylitetä. (5) Sen vuoksi asetus (EY) N:o 1786/2003 olisi oikaistava. (6) Olisi säädettävä, että tätä asetusta sovelletaan asetuksen (EY) N:o 1786/2003 soveltamispäivästä, ON ANTANUT TÄMÄN ASETUKSEN: 1 artikla Muutetaan asetus (EY) N:o 1786/2003 seuraavasti: 1) Korvataan 1 artiklassa ilmaisu ”ex 1214 90 91 ja ex 1214 90 99” ilmaisulla ”ex 1214 90 90”. 2) Korvataan 5 artiklan 1 kohdassa 4 855 900 tonnin määrä 4 960 723 tonnin määrällä. 3) Korvataan 6 artiklan ensimmäinen alakohta seuraavasti: ”Jos jonakin markkinointivuonna kuivatun rehun määrä, jolle 4 artiklan 2 kohdassa säädettyä tukea haetaan, ylittää 5 artiklan 1 kohdassa tarkoitetun taatun enimmäismäärän, tukea on alennettava niissä jäsenvaltioissa, joissa tuotanto ylittää taatun kansallisen määrän, vähentämällä menoja prosenttimäärällä, joka on suhteessa kyseisen jäsenvaltion ylitykseen kaikkien ylitysten yhteismäärästä.” 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä . Sitä sovelletaan 1 päivästä huhtikuuta 2005. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja RAHOITUSSELVITYS | 1. | BUDJETTIKOHTA: 05 02 1101 | MÄÄRÄRAHAT: 272 milj. euroa | 2. | TOIMENPITEEN NIMI: Ehdotus neuvoston asetukseksi kuivatun rehun yhteisestä markkinajärjestelystä annetun asetuksen (EY) N:o 1786/2003 oikaisemisesta | 3. | OIKEUSPERUSTA: Perustamissopimuksen 37 artikla | 4. | TOIMENPITEEN TAVOITE: Asetuksessa (EY) N:o 1786/2003 olevien eräiden virheiden korjaaminen. | 5. | VAIKUTUKSET TALOUSARVIOON | 12 KUUKAUDENJAKSO (milj. euroa) | KULUVA VARAINHOITOVUOSI 2005 (milj. euroa) | SEURAAVA VARAINHOITOVUOSI 2005 (milj. euroa) | 5.0 | MENOT – EY:N TALOUSARVIOSTA (TUET/INTERVENTIOT) – KANSALLISISTA TALOUSARVIOISTA – MUISTA LÄHTEISTÄ | – | – | – | 5.1 | TULOT – EY:N OMAT VARAT (MAKSUT/TULLIT) – KANSALLISELLA TASOLLA | – | – | – | 2007 | 2008 | 2009 | 2010 | 5.0.1 | MENOARVIO | – | – | – | – | 5.1.1 | TULOARVIO | – | – | – | – | 5.2 | LASKUTAPA: – | 6.0 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA | KYLLÄ/EI | 6.1 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA | KYLLÄ/EI | 6.2 | LISÄTALOUSARVION TARVE | KYLLÄ/EI | 6.3 | MYÖHEMPIIN TALOUSARVIOIHIN OTETTAVAT MÄÄRÄRAHAT | KYLLÄ/EI | HUOMAUTUKSIA: Asetusehdotuksessa korjataan eräitä sisältövirheitä ja täsmennetään ylityksestä johtuvien seuraamusten laskentatapaa. Ehdotuksella ei ole taloudellisia lisävaikutuksia tähän asti käytettyyn menetelmään verrattuna. | [1] EUVL L …, …, s. … [2] EUVL L 270, 21.10.2003, s. 114, asetus sellaisena kuin se on muutettuna asetuksella (EY) N:o 583/2004 (EUVL L 91, 30.3.2004, s. 1).